Аляксей Аляксандравіч Васільеў

Аляксей Аляксандравіч Васільеў (нар. , Мінск) — беларускі дзяржаўны службовец і дэпутат.

 Біяграфія 
Нарадзіўся 8 лістапада 1976 года ў горадзе Мінску.  

Скончыў Беларускі інстытут правазнаўства па спецыяльнасці «Правазнаўства», Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае і мясцовае кіраванне» (перападрыхтоўка на ўзроўні вышэйшай адукацыі), Беларускі дзяржаўны эканамічны ўніверсітэт па спецыяльнасці «Эканоміка» (магістратура).  

Працаваў наладчыкам тэхналагічнага абсталявання на заводзе імя Ф. Э. Дзяржынскага НВА «Інтэграл»; тэхнікам-лабарантам аддзела крыміналогіі НДІ праблем крыміналогіі, крыміналістыкі і судовай экспертызы Міністэрства юстыцыі; юрысконсультам Клічаўскага райвыканкама; юрысконсультам Мінскай абласной клінічнай бальніцы; галоўным спецыялістам юрыдычнага аддзела, начальнікам аддзела прававога забеспячэння дзейнасці Мінскага аблвыканкама і абласнога Савета дэпутатаў; намеснікам начальніка галоўнага ўпраўлення юстыцыі Мінскага аблвыканкама; дырэктарам Мінскага абласнога тэрытарыяльнага фонду дзяржаўнай маёмасці; першым намеснікам старшыні Дзяржаўнага камітэта па маёмасці.  

Дырэктар Мінскага абласнога агенцтва па дзяржаўнай рэгістрацыі і зямельным кадастры.  

Дэлегат VII Усебеларускага народнага сходу.  

У 2024 годзе выбраны членам Савета Рэспублікі Нацыянальнага сходу Беларусі 8-га склікання ад Мінскай вобласці (вылучаны ад Дзяржынскага, Стаўбцоўскага і Уздзенскага раёнаў). Намеснік старшыні Пастаяннай камісіі Савета Рэспублікі па заканадаўстве і дзяржаўным будаўніцтве.  

З’яўляецца намеснікам кіраўнікоў рабочых груп Нацыянальнага сходу Рэспублікі Беларусь па супрацоўніцтве з парламентамі Алжырскай Народнай Дэмакратычнай Рэспублікі, Рэспублікі Экватарыяльная Гвінея; членам рабочых груп па супрацоўніцтве з Парламентам Славацкай Рэспублікі і парламентамі асобных дзяржаў Еўропы; членам дэлегацыі Нацыянальнага сходу Беларусі па кантактах з еўрапейскімі парламенцкімі структурамі; членам Міжпарламенцкай камісіі Савета Рэспублікі і Савета Федэрацыі Федэральнага Сходу Расіі па міжрэгіянальным супрацоўніцтве.  

 Узнагароды 
Мае падзякі Старшыні Дзяржаўнага камітэта па маёмасці і старшыні Мінскага аблвыканкама. Узнагароджаны ганаровымі граматамі Дзяржкаммаёмасці і Мінскага аблвыканкама.  

Занесены на Дошку гонару Дзяржаўнага камітэта па маёмасці (2020). Лаўрэат прэміі «Кіраўнік года. Эліта нацыянальнай эканомікі».  

 Крыніцы 

 Спасылкі 
 Профіль Аляксея Васільева на сайце Савета Рэспублікі

Катэгорыя:Члены Савета Рэспублікі Нацыянальнага сходу Рэспублікі Беларусь 8-га склікання
Катэгорыя:Дэлегаты Усебеларускага народнага сходу 7-га склікання
Катэгорыя:Юрысты Беларусі
Катэгорыя:Эканамісты Беларусі